माचागोरा बांध के मुख्य द्वार से कल छोड़ा जायेगा पानी | सावधान रहने की चेतावनी
छिन्दवाडा/ जल संसाधन विभाग की पेंच व्यपवर्तन परियोजना के कार्यपालन यंत्री राजीव फिरके ने बताया कि पेंच व्यपवर्तन परियोजना के अंतर्गत जलाशय के निचले क्षेत्रों के किसानों द्वारा नदी तल से रबी सिंचाई के लिये बांध से जल की मांग किेये जाने पर कल 21 दिसंबर को प्रात: 9 बजे माचागोरा बांध के मुख्य द्वार (रेडियल गेट) को खोलकर पेंच नदी में लगभग 16 घन मीटर प्रति सेकेंड पानी छोड़ा जायेगा । उन्होंने बांध के निचले क्षेत्र के सभी ग्रामवासियों से अपील की है कि नदी के किनारे पर न जायें और सावधानी रखे ताकि किसी भी प्रकार की जान-माल की क्षति न होने पाये ।